CELEX: 32019D2190
Language: da
Date: 2019-12-19 00:00:00
Title: Det Europæiske Råds afgørelse (EU) 2019/2190 af 19. december 2019 om udnævnelse af to medlemmer af Den Europæiske Centralbanks direktion

20.12.2019   
               
               
                  DA
               
               
                  Den Europæiske Unions Tidende
               
               
                  L 330/52
               
            
         DET EUROPÆISKE RÅDS AFGØRELSE (EU) 2019/2190
         af 19. december 2019
         om udnævnelse af to medlemmer af Den Europæiske Centralbanks direktion
         DET EUROPÆISKE RÅD HAR —
         under henvisning til traktaten om Den Europæiske Unions funktionsmåde, særlig artikel 283, stk. 2,
         under henvisning til henstillinger fra Rådet for Den Europæiske Union (1),
         under henvisning til udtalelser fra Europa-Parlamentet (2),
         under henvisning til udtalelser fra Den Europæiske Centralbanks Styrelsesråd (3), og
         ud fra følgende betragtninger:
         
                     (1)
                  
                  
                     Benoît COEURÉ blev udnævnt til medlem af Den Europæiske Centralbanks direktion for en embedsperiode på otte år fra den 1. januar 2012. Hans mandat udløber den 31. december 2019.
                  
               
                     (2)
                  
                  
                     Sabine LAUTENSCHLÄGER blev udnævnt til medlem af Den Europæiske Centralbanks direktion for en embedsperiode på otte år fra den 27. januar 2014. Ved skrivelse af 26. september 2019 underrettede formanden for Den Europæiske Centralbank formanden for Det Europæiske Råd om Sabine LAUTENSCHLÄGERs beslutning om med virkning fra den 31. oktober 2019 at fratræde sin stilling som medlem af direktionen, inden hendes mandat udløber.
                  
               
                     (3)
                  
                  
                     Det er derfor nødvendigt at udnævne to nye medlemmer af Den Europæiske Centralbanks direktion.
                  
               
                     (4)
                  
                  
                     Det Europæiske Råd agter at udnævne Fabio PANETTA og Isabel SCHNABEL, der efter dets opfattelse opfylder alle kravene i traktatens artikel 283, stk. 2 —
                  
               VEDTAGET DENNE AFGØRELSE:
         
            Artikel 1
            Følgende udnævnes hermed til medlemmer af Den Europæiske Centralbanks direktion for en embedsperiode på otte år fra den 1. januar 2020:
            
                        —
                     
                     
                        Fabio PANETTA
                     
                  
                        —
                     
                     
                        Isabel SCHNABEL.
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 19. december 2019.
            
               
                  På Det Europæiske Råds vegne
               
               C. MICHEL
               
                  Formand
               
            
         
         
            (1)  EUT C 351 af 17.10.2019, s. 1; EUT C 385 af 13.11.2019, s. 1.
         
            (2)  Udtalelser af 17.12.2019 (endnu ikke offentliggjort i EUT).
         
            (3)  Udtalelse af 23.10.2019 (EUT C 373 af 5.11.2019, s. 2); Udtalelse af 11.12.2019 (endnu ikke offentliggjort i EUT).